Aalborg Stiftstidende, 1837-08-31
J Arresten kom denne Niels Enevoldsen til at sidde i Værelse sammen med en Karl, der alt i lang Tid havde hensiddet der paa Grund af en Sag, der ikke staaer i allermindste Forbindelse med hine tvende Mordsager. J sit Fængsel havde denne hørt tale som Mordet i Bierre og om Justitiens forgiæves Forsøg paa at udfinde Gierningsmanden; hvad var da naturligere, end at denne mærkelige og skjulte Forbrydelse i høi Grad maatte beskjæftige hans Tanker, for hvilke Fængslets kjedsommelige Ørkesløshed desuden frembød saalidet Stof, hvad var rimeligere, end at han, der sandsynligviis var velbekjendt med Egnens mauvais sujets, maatte føle stor Drift til om muligt at udspeculere, hvo af dem der var Ophavsmanden til dette Mesterstykke af en Forbrydelse, Han har senere forklaret, ofte at have tænkt over disse Ting, og det er rimeligviis med saadanne Tanker i Hovedet, at han, faa Dage efter at være kommen sammen med Niels Enevoldsen, en Aften sov ind paa samme Brix, som denne. Om Natten drømte han nu, at han saae en gammel Mand og en gammel Kone staae ved Siden af deres Seng, Manden, truende af dem med en Øxe og en Pistol, Konen i Færd med at stoppe et blodigt Lagen i Munden paa Niels Enevoldsen. Han vaagnede forskrækket over dette Syn, men slog sig atter til Ro, da han havde overtydet sig om, at det kun var en Drøm. Næste Morgen fortalte han imidlertid hele hiin natlige Vision til sin Stuekammerat, uden at denne derved i mindste Maade lod sig afficere; men da Drømmeren derpaa udviklede Grundene, hvorfor han antog en vis Sagen aldeles uvedkommende Person for Giernings manden, vakte Enevoldsen hans Mistanke ved den løst henkastede, i og for sig aldeles intetsigende Bemærkning, at Denne kunde han sige frie for hiin Brøde. Det er, som sagt, denne Yttring af Enevoldsen, der henledede hans Medfanges Mistanke paa ham, og da Sidstnævnte, i Haab om derved at erholde en Belønning, meddeelte Dommeren sin Formodning, instruerede denne ham om, hvorledes har skulde søge at udfritte hiin, for muligen at aflokkeham en Tilstaaelse. Længe holdt Enevoldsen, Stand, men da den Anden begyndte at prale med en Mængde Forbrydelser, han aldrig havde begaaet vandt denne derved hans Fortrolighed og stimulerede hans Ærgjerrighed, at han omsider ogsaa begyndte at gjøre sig til af allehaande Meritter af samme Ar i Begyndelsen paaløi han sig flere Misgierninger men tilsidst fremkom han med en detailleret Tilstaaelse om virkeligt at have begaaet Mordet i Bierre, Alt hvad han saaledes fortalte, blev naturligviis rapporteret Dommeren, som atter instruerede Angiveren om hvilke Omstændigheder han endnu skulde udfritte sin Contubernal, og saaledes tilveiebragtes efterhaanden alle de Oplysninger, som attraaedes. De ældre Undersøgelsesacter fremskaffedes og completteredes med Hensyn til de Puncter, man ikke tidligere havde paa agtet, men hvorpaa nu Opmærksomheden var bleven henledet. Niels Enevoldsens Huus randsage des, og en stor Deel af de de Myrdede frarøvede Koster skaffedes tilstede, og først efterat saaledes hele Factum var constatteret og Morderens Kone havde maattet gaae til Bekjendelse, kaldtes denne i Forhør. Her fandt han sig saaledes omringet af de stærkeste Vidnesbyrd om sin Brøde, at han øieblikkeligen til stod alt. - Saaledes er denne afskyelige Misgierning ved et høist mærkeligt Sammenstød af Tilfældigheder dragen frem for Dagens Lys, til streng, med retfærdig Afstraffelse.